作者：沈端节
词牌/韵律：薄幸

paragraphs: 桂轮香满。
送寒色、轻风剪剪。
又还是、幽窗人静，梅影参差初转。
念少年孤负芳音，多时不见文君面。
漫快泻琼舟，浓熏宝鸭，终是心情差懒。
谩就枕，浑无寐，□听彻、天边飞雁。
闲愁消万缕，如何消遣。
绣衾□忆鸳鸯暖。
细思量、遍倚屏山，挑尽琴心，谁识相思怨。
休文瘦损，陡觉频移带眼。